《送彭仁卿》
明代·戴冠

海风万里吹丹崖，洪涛夜蹴天门开。
大鸟翻飞九天外，天吴紫门纷相回。
送君行兮聊徘徊，我有短歌君莫催。
翠龙之驾犹未回，紫宫玉殿生香埃。
千官饱饭坐云台，万眼正望羲和来。
我病南荒归不得，送君空洒心头血。
袖中岂无谏猎书，几回北望云霄客。
君过金陵见圣人，好将此意披龙鳞。
何时下诏罢南巡，臣死南荒不敢嗔。

作者简介：（1442—1512）明江苏长洲人，字章甫。好古笃学，凡诸子百家、山经地志、阴阳历律、稗官小说，无不深究。及长，益讲求当世之务。大学士李东阳深爱其文。以年资贡礼部，授绍兴府训导，被诬罢归卒。有《礼记集说辨疑》、《濯缨亭笔记》、《读史类聚》等。